ઈન્ડિગો એરલાઈન્સ બે ફલાઈટો જે અલગ અલગ રૂટ પર ઉડતી હતી તે સામસામે આવી ગઈ હતી. હવામાં જ આ બન્ને ફલાઈટો વચ્ચે ટક્કર થાય તે પહેલાં બન્ને વિમાનમાં પાયલોટોએ સમયસૂચકતા વાપરી અકસ્માત નિવાર્યો હતો. આ બન્ને વિમાનોમાં કુલ 328 ઉતારૂઆે હતા અને એમનો ચમત્કારિક બચાવ થઈ ગયો છે. બન્ને પાયલોટોને કોકપિટમાં જ અકસ્માત એલર્ટ મળી ગયો હતો અને સેકન્ડોમાં જ એમણે દિશા ફેરવીને અકસ્માત ટાળી દીધો હતો. એવું બહાર આવ્યું છે કે, આકાશમાં આ બન્ને વિમાનો 200 ફૂટ જ દૂર રહ્યા હતા અને અકસ્માત નિવારી શકાયો હતો. એરલાઈન્સ દ્વારા બન્ને ફલાઈટના પાયલોટો અને કોકપિટના સ્ટાફને અભિનંદન આપવામાં આવ્યા છે. એક મોટી હોનારત આજે થતાં થતાં રહી ગઈ છે.